Page:Welsh Medieval Law.djvu/120

 athafyl hualeu ıdaỽ. Nyt yf namyn teır dı- aỽt yny neuad rac bot gỽall aryhebogeu. March bıtoſſeb ageıff ygan y bꝛenhín. a dỽy ran ıdaỽ oꝛ ebꝛan. Oꝛ llad yr hebogyd y varch yn hela. neu oꝛ byd marỽ o damweín: arall ageıff ygan y bꝛenhín. Ef bıeu pop hỽyedıc. Ef bıeu pop nyth llamyſten agaffer ar tır y llys. Bỽyt seıc achoꝛneıt med ageıff yny ancỽyn ynylety. Oꝛ pan dotto yrhebogyd yhebogeu yny mut hyt pan y tynho allan: ny dyry atteb yneb oꝛ ae holho. Gỽeſt ageıff vn weıth pop blỽydyn ar tayogeu y bꝛenhín. ac o pop tayaỽctref ykeıff dauat heſp. neu pe- deır keínhaỽc kyfreıth yn uỽyt y hebogeu. Y tır ageıff yn ryd. Ydyd ydalyho ederyn en- waỽc. ac na bo y bꝛenhín yny lle: pan del yr hebogyd yr llys ar ederyn gantaỽ: y bꝛenhín adyly kyfodı racdaỽ. ac ony chyſyt: ef ady- ly rodı ywıſc auo ymdanaỽ yr hebogyd. Ef bıeu callon pop llỽdyn alather yny gegín. kyt anreıther yr hebogyd o gyfreıth: nys anreıtha nar maer nar kyghellaỽꝛ. nam- yn yteulu ar rıghyll. Enkynyd ageıff croen ych ygayaſ ygan ydıſteín ywneuthur kynllyfaneu. ar